armvectores/hy_wikipedia_2023 huggingface dataset:
Տոռիխոս (Իսպանիա)

Տոռիխոս (իսպ.՝ Torrijos), քաղաք և համայնք Իսպանիայում, գտնվում է Տոլեդո նահանգում՝ Կաստիլիա և Կաստիլյա-Լա-Մանչա ինքնավար մարզերի կազմում։ Մունիցիպալիտետը մտնում է Տոռռիխոս շրջանի կազմում։ Տարածքը զբաղեցնում է 17 կմ²։ Բնակչությունը 13374 մարդ (ըստ 2010 թվականի)։


== Պատկերասրահ ==

		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Página web oficial del Ayuntamiento de Torrijos
Página web oficial del Ayuntamiento de Torrijos
Según los padres son los hijos. Página web con noticias, fotos y curiosidades de Torrijos Archived 2020-12-04 at the Wayback Machine.
Կոլյուշևո

Կոլյուշևո (ռուս.՝ Колюшево), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրեդի Պրինց Կրտսեր

Ֆրեդի Պրինց Կրտսեր (անգլ.՝ Freddie Prinze, Jr., մարտի 8, 1976(1976-03-08), Լոս Անջելես, Կալիֆոռնիա, ԱՄՆ), ամերիկացի դերասան, պրոդյուսեր, սցենարիստ։


== Կենսագրություն ==

Ամբողջական անունը՝ Ֆրեդի Ջեյմս Պրինց կրտսեր, ծնվել է 1976 թվականի մարտի 8-ին Լոս Անջելեսում (Կալիֆորնիա, ԱՄՆ)։ Նրա հայրը 70-ականներին հայտնի կոմիկ Ֆրեդի Պրինցն է (նա ինքն իրեն գնդակահարել է երկարատև դեպրեսիայի հետևանքով, երբ որդին մեկ տարեկան էլ դեռ չկար), մայրը՝ անշարժ գույքի գործակալ Քեթի Էլեն Կոխրենը։ Ֆրեդին ունի իսպանական ծագում հոր կողմից։ Նա մեծացել է Ալբուկերկեում (նահանգ Նյու Մեքսիկո)` որպես կաթոլիկ։ Մանուկ ժամանակ ամառը հաճախ անցկացրել է Պուերտո Ռիկոյում` իր հայրական տատիկի հետ։ Այնտեղ նա իմացել է իսպանական մշակույթի մասին, ազատ տիրապետում է իսպաներենի և իտալերենի։ Ֆրեդին ավարտել է La Cueva High School Ալբուկերկեում և հետո տեղափոխվել է իր ծննդավայրը՝ Լոս Անջելես։


== Կարիերա ==
Իր առաջին դերը Ֆրեդի Պրինց Կրտսերը խաղացել է 1995 թվականին «Մաթերսների ընտանիքը» սերիալում։ Վերջին տարիներին Պրինցն սկսել է նկարահանվել երիտասարդական ֆիլմերում, օրինակ՝ «Ես գիտեմ, թե ինչ էիք դուք անում անցյալ ամառ» և նրա շարունակությունը՝ «Ես դեռ գիտեմ, թե ինչ էիք դուք անում անցյալ ամառ»։ 1999 թվականին նկարահանվել է «Այդ ամենը նա է» ֆիլմում, որում կատարած դերը նրան համաշխարհային ճանաչում բերեց։
Հետագայում Ֆրեդի Պրինց Կրտսերը նկարահանվել է «Էսկադրիլիայի հրամանատար», «Միայն դու և ես», «Տղաներ և աղջիկներ», «Ամառային խաղեր» ֆիլմերում։ 2000 թվականին People ամսագիրը ճանաչել է Պրինցին աշխարհի 50 ամենագեղեցիկ մարդկանցից մեկը։
2002 թվականին Ֆրեդին խաղացել է Ֆրեդ Ջոնսին «Սքուբի Դու» ֆիլմում, իսկ 2004-ին՝ նրա շարունակությունում՝ «Սքուբի Դու 2. Հրեշները ազատության մեջ»։ Նա հրավիրված աստղ էր «Ընկերներ» հեռուստասերիալում։ 2005-2006 թվականներին խաղացել է գլխավոր դեր «Ֆրեդի» ֆիլմում։ Հայտնի է նաև որպես ձայնային կրկնօրինակման դերասան։ Կրկնօրինակել է «Մոխրոտիկի նոր արկածները» և «Դելգո» մուլտֆիլմերի գլխավոր հերոսներին, ինչպես նաև «Mass Effect 3» խաղի հերոս Ջեյմս Վեգուին։ Կրկնօրինակել է «Dragon Age: Inquisition» խաղի հերոս Երկաթե Ցլին։
2019 թվականի մարտին Ֆրեդին խաղում էր Նենսի Դրյուի հոր` Կարսոն Դրյուի դերը «Նենսի Դրյու» հեռուստասերիալում, սակայն հետագայում փոխարինվեց Սքոթ Վուլֆով։ Նա նաև կրկնօրինակել է Թիմին և Ջիմին «Քիմ` հինգ գումարած» «Քիմ` հինգ գումարած. ժամանակի պայքար» մուլտսերիալում։


== Անձնական կյանք ==
Երեք տարի հանդիպել է դերասանուհի Կիմբերլի Մաքալլոյի հետ։ 2002 թվականին Պրինց կրտսերը ամուսնացել է դերասանուհի Սառա Միշել Գելարի հետ։ Ամուսնության արարողությունը անցել է Պուերտո Վալյարտայում (Խալիսկո)։ Հետագայում Սառան իր անունը փոխեց՝ Սառա Միշել Պրինց։ 2009 թվականի սեպտեմբերի 19-ին ամուսինները ունեցան դուստր, ում անվանեցին Շառլոտա Գրեյս Պրինց (անգլ.՝ Charlotte Grace Prinze), իսկ 2012 թվականի սեպտեմբերին լույս աշխարհ եկավ նրանց որդին` Ռոքի Ջեյմս Պրինցը։
Ֆրեդին սիրում է պարել և հավաքել կոմիքսներ։ Նա նաև սիրում է ֆուտբոլ և Լոնդոնի «Արսենալ» ֆուտբոլային ակումբի երկրպագու է, արևելաասիական ֆիլմերի սիրահար է։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆրեդի Պրինց Կրտսեր (անգլ.) Internet Movie Database կայքում
(7716) Ուբե

(7716) Ուբե (անգլ.՝ Ube), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 22-ին Ակիմասա Նակամուրայի կողմից Կումա Կոգենում։
Միջին հեռավորությունը Արեգակից կազմում է 2,325247 ա. մ., առավելագույնը մոտենում է 1,9874 ա. մ. հեռավորության վրա և հեռանում 2,6631 ա. մ.։ Արեգակի շուրջ մեկ ամբողջական պտույտ է կատարում 1295,1 երկրային օրվա ընթացքում, իր ուղեծրով շարժվելով միջինում 0,277972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7716) Ուբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովի Ուչխոզ

Նովի Ուչխոզ (ռուս.՝ Новый Учхоз), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 2493 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիկտոր Ռոզեն

Վիկտոր Ռոմանովիչ Ռոզեն (ռուս.՝ Виктор Романович Розен, փետրվարի 21 (մարտի 5), 1849, Տալլին, Ռուսական կայսրություն - հունվարի 10 (23), 1908, Սանկտ Պետերբուրգ, Ռուսական կայսրություն), ռուս արևելագետ-արաբագետ, Պետերբուրգի ԳԱ ակադեմիկոս (1890 թ.)։
1885 թվականից գլխավորել է ռուս, հնագիտական ընկերության արլևելյան բաժանմունքը, հիմնադրել է «Նոթեր ռուսական հնագիտական ընկերության արևելյան բաժանմունքի ամսագիրը։ Ռոզենի գործունեության հետ է կապված արևելագիտության նոր դպրոցի հիմնադրումը։ Լինելով հիմնականում արաբական երկրների ժողովուրդների հոգևոր մշակույթի ուսումնասիրող՝ Ռոզենն անդրադարձել է նաև այդ երկրների քաղաքական պատմությանը։ Կիրառել է պատմական աղբյուրների ուսումնասիրության և տեքստաբանական քննության ժամանակակից մեթոդներ և եղանակներ։ Ուսումնասիրել և հրատարակել է Ռուսաստանի պատմության վերաբերյալ արաբական աղբյուրներ, հրատարակել է պատմիչ Անաիոքացու ժամանակագրության մասերի ծանոթագրված թարգմանությունը։ Երբեմն հաղթահարելով պատմության վերաբերյալ իդեալիստական պատկերացումները՝ տարերայնորեն կանգնել է մշակութային երևույթների մատերիալիստական մեկնաբանման ուղու վրա։ Հանդես է եկել համաշխարհային պատմության ընթացքի ուսումնասիրման մեջ եվրոպակենտրոն տեսության դեմ։


== Ծանոթագրություններ ==
Այգու հող

Այգու հող, վայր, հավանաբար կալվածք, Մեծ Հայքի Վասպուրական աշխարհի Նախիջևանի գավառում, Արաքսի աջ կողմում, Մաղարդավանքի մոտակայքում։ Այլ վայրերի հետ միասին Աշոտ Ողորմածի դուստր Հռիփսիմեն գնել և նվիրել է վանքին։


== Ծանոթագրություններ ==
Ընդօրինակում

Ընդօրինակում (իմիտացիա), որևէ մարդու օրինակին հետևելը, որն արտահայտվում է նրա վարքը (շարժումները, գործողությունները, արարքները, անգամ արտահայտիչ դրսևորումները ), խոսքի և անձի առանձնահատկությունները ընկալելու և կրկնելու ձևով։

Որևէ մեկին, ինչ-որ բանի նմանակում, վերարտադրում, կրկնություն, կեղծում, երաժշտության մեջ՝ բազմաձայն երաժշտական ստեղծագործություններում որևէ ձայնում շարադրված մեղեդային կառուցվածքի (թեմայի) անմիջական կրկնությունը մեկ այլ ձայնում։ Իմիտացիաները միմյանցից տարբերակվում են սկսող և նմանակող ձայների դիրքային, ինտերվալային և ժամանակային հարաբերությամբ։ Նմանակող ձայնում թեման հանդես է գալիս անփոփոխ, տարբերակված կամ զգալի ձևափոխված։ Իմիտացիան երաժշտական թեմատիկ նյութի պոլիֆոնիկ զարգացման, ինչպես նաև պոլիֆոնիկ ձևերի կառուցման կարևորագույն միջոցներից է։


== Տեսակներ ==
Կարող է լինել՝

գիտակցված
չգիտակցված
մասնակի
լրիվԸնդօրինակումն ավելի լրիվ է ու հետևողական այն դեպքում, երբ ընդօրինակողը հոգեբանական նույնացում (իդենտիֆիկացիա) և էմպաթիա է ապրում օրինակ հանդիսացող անձի հետ։


== Աղբյուրներ ==
Նալչաջյան Ա. Ա. (1984 թ.)։ Հոգեբանական բառարան (Լույս ed.)։ Երևան։ էջ 240 էջ
What If (երգ, Դինա Գարիպովա)

What If, ռուս երգչուհի Դինա Գարիպովայի երգն է, որով ներկայացրել է Ռուսաստանը Եվրատեսիլ 2013 երգի մրցույթում։ Երգի երաժշտության հեղինակներն են՝ Գաբրիել Ալարեսը և Լեոնիդ Գուդկինը, իսկ երաժշտության հեղինակը՝ Յոակիմ Բորնբերգը։
Երգը մրցույթի եզրափակիչ փուլում զբաղեցրել է 5-րդ հորիզոնականը 174 միավորով։


== Հիթ-շքերթներ ==


== Ծանոթագրություններ ==
Մեծ Կալագաշ

Մեծ Կալագաշ (ռուս.՝ Большой Калагаш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կուչերելա գետի ձախ ափով՝ 16 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010100312115100004127
Հիդրոլոգիական ուսումնասիրությունների կոդը - 115100412
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (155801-155900)

Աստերոիդների ցանկ (155701-155800)  • Աստերոիդների ցանկ  • Աստերոիդների ցանկ (155901-156000)
 Աստերոիդների ցանկ (155701-155800)  • Աստերոիդների ցանկ  • Աստերոիդների ցանկ (155901-156000)
Հին Գորիսի հրաբխային ապարներ

Հին Գորիսի հրաբխային ապարներ, երկրաբանական բնության հուշարձան Հայաստանի Հանրապետությունում։ Գտնվում է Սյունիքի մարզում, Գորիս քաղաքի արևելյան մասում, Վարարակ գետի ձախ ափին։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Սի (նոտա)

Սի (լատ.՝  si), նոտա սոլֆեջիոյում։ Թվով յոթերորդ նոտան է։ Նշանակում ենք նաև անգլերեն H տառով (նաև B տառով, որն օգտագործվում է մի շարք երկրներում ՝ Անգլիայում, ԱՄՆ-ում, Հոլանդիայում)։ Սի-դիեզը կարդում ենք նաև His։ Գտնվում է ամբողջական լյա և կես դո նոտաների միջը։

Առաջին օկտավայում հնչեցրած մաքուր սի նոտայի ձայնը հավասար է 494 Հերցի)։


== Ծանոթագրություններ ==


== Արտաքին հղումներ ==
Music theory online: staffs, clefs & pitch notation (անգլ.)
Սոլովյով Ն. Հ (1890–1907)։ «Նոտաներ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Իբիկերա

Իբիկերա (պորտ.՝ Ibicuí), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Վիկտորիա դա Կոնկիստա գավառի կազմի մեջ։ Բնակչությունը կազմում է 14 759 մարդ՝ 2006 թվականի տվյալներով։ Գրավում է 1 163,296 կմ2 տարածք։ Բնակչության խտությունը՝ 12,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 50.557.012,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.386,50 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,625 (տվյալները՝ ՄԱԿ-ի զարգացման ծրագրի)։
Սելյա (գյուղ, Տոռի շրջան)

Անվան այլ կիրառումների համար տե՛ս՝ ՍելյաՍելյա (էստ․՝ Selja), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 295 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սահմանադրական բարեփոխումներ Հայաստանում (2015-2018)

2015-2018 թվականների սահմանադրական բարեփոխումներ Հայաստանում, այժմ ընթացող սահմանադրական փոփոխություններ Հայաստանում, համաձայն որոնց փոփոխություններ են կատարվում Հայաստանի Սահմանադրության մեջ, որի հիմնական արդյունք է Հայաստանի՝ նախագահական հանրապետությունից խորհրդարանական հանրապետություն տրանսֆորմացիան։


== Նախապատմություն ==

Սահմանադրական բարեփոխումները ուժի մեջ են մտել 2015 թվականի դեկտեմբերի 6-ին անցկացրած սահմանադրական հանրաքվեի արդյունքով.: Հանրաքվեի արդյունքներով փոփոխություններին կողմ է քվեարկել ընտրողների 66,2%-ը՝ ընտրողների ընդհանուր թվից 50,8%-ի ներկայությամբ։


== Ծանոթագրություններ ==
Ֆրիարդել

Ֆրիարդել (ֆր.՝ Friardel), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 239 մարդ, բնակչության խտությունը` 25.45 մարդ/կմ²: Բնակավայրը զբաղեցնում է 9.39 կմ² տարածք:
2016 թվականի հունվարից Լա Վեսպիեռ համայնքի հետ միասին հանդիսանում է Լա Վեսպիեռ Ֆրիարդել համայնքի մաս:


== Աշխարհագրություն ==
Գտնվում է Փարիզ քաղաքից 145 կմ արևմուտք, Կան քաղաքից` 60 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 156 աշխատունակ (15-64 տարեկան)  բնակիչ, որոնցից ակտիվ էին 121-ը, իսկ ոչ ակտիվները` 35: Ակտիվության ցուցանիշը կազմում է 77,6 %: 121 աշխատունակ մարդկանցից աշխատել է 116 անձ (66 տղամարդ և 50 կին): Գործազուրկ են եղել 5 անձ (3 տղամարդ և 2 կին): 35 անաշխատունակներից 9-ը եղել են աշակերտներ կամ ուսանողներ, 11-ը` թոշակառուներ, իսկ 15-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աիդա Օլիվիեր

Աիդա Օլիվիեր (իսպ.՝ Aída Olivier, 1911, Բուենոս Այրես, Արգենտինա - օգոստոսի 2, 1998(1998-08-02), Բուենոս Այրես, Արգենտինա), արգենտինացի պարուհի, կինոյի և թատրոնի դերասանուհի։


== Կենսագրություն ==
Օլիվիերը ծնվել է Բուենոս Այրեսում, ունի ֆրանսիական ծագում։ 1920-1930-ական թվականներին Մայպո թատրոնում (իսպ.՝ Teatro Maipo) աչքի է ընկել իր պարային ներկայացումներով։ Նրա դեբյուտը կինոյում կայացել է 1935 թվականին ռեժիսոր Մանուել Ռոմերոյի «Բուենոս Այրեսի գիշերներ» ֆիլմով։ Երկու տարի անց նկարահանվել է Արթուր Ս. Մոմի «Կնոջս համար ամուսին եմ փնտրում» (Busco un MariDo para mi mujer) ֆիլմում։ 1930-ական թվականներին ամուսնացել է արգենտինացի դերասան Պեպե Արիասի հետ։ Միասին նկարահանվել են Լուիս Սեզար Ամադորիի «Մաեստրո Լևիտա» ֆիլմում (1938)։ 1950 թվականին ամուսնացել է արգենտինացի դերասան և ռեժիսոր Արթուրո Գարսիա Բուրի հետ։ Քաղաքական համոզմունքների համար հետապնդվելով Խուան Դոմինգո Պերոնի կառավարության կողմից՝ 1951 թվականին զույգը փախչում է Չիլի, այնուհետև հաստատվում է Ուրուգվայում, մինչև 1955 թվականին կառավարության անկումից հետո կրկին վերադառնում են Արգենտինա։ 1995 թվականի հոկտեմբերի 4-ին Արթուրոն ինքնասպան է լինում։
Օլիվիերը մահացել է 1998 թվականին Բուենոս Այրեսում։ Թաղված է Արգենտինայի երաժշտագետների և կոմպոզիտորների ընկերության պանթեոնի Լա Չակարիտա գերեզմանատանը։


== Թատերաակն դերեր ==
«Մարջան» (1933)
«Զանազան ամսագրեր» (1935)
«Խելահեղ ժամ» (1938) և «Նոր ավելը լավ է մաքրում» (1938), Պեպե Արիասի, Մարկոս Կապլանի, Լելի Մորելի, Անխելա Կունկայի և Ալիսիա Բառիեի հետ
«Խոստովանություն», Գլորիա Գուսմանի, Ասուսենա Մեսանի, Մարիա Էստեր Ռանջեսի, Պեպե Արիասի և Ալեխանդրո Ֆարիասի հետ
«Խաղ կյանքի հետ» (1939), Կառլոս Ռամիրեսի, Սևերո Ֆերնանդեսի հետ
«Ասա, դա երաժշտության ներքո» (1940)
«Կյանքում կա երեք բան» (1940)
Quo vadis Argentinus (1944)
«Իմ սիրելի դուստրերը» (1944)
La invasión del buen humor  (1944)
«Կան համառ երազներ» (1946), Թելմա Կառլոյի, Մարկոս Կապլանի, Սոֆիա Բոսանի, Գլորիա Ռամիրեսի, Մարիո Ֆորտունայի հետ
¡Que frío andar si casco! (1946)
«Փոքրիկ խրճիթ» (1951)
«Ջուրը ձեռքերում» (1951)
«Փոքրիկ տնակ» (1951)
«Ռիգոբերտո»(1951)
«Հովանոցով տղամարդը»(1957), Արթուրո Գարսիա Բուրի, Էլենա Կորտեսինայի և Խուան Սեռադորի հետ
«Կինս, շվեդացին և ես» (1967)
«Մենք՝ երկուսս» (1994)


== Ֆիլմեր ==


== Ծանոթագրություններ ==


== Աղբյուրներ ==
Manrupe, Raúl; Portela, María Alejandra (2001). Un diccionario de films argentinos (1930-1995). Buenos Aires, Editorial Corregidor. ISBN 950-05-0896-6.
Blanco Pazos, Roberto; Raúl Clemente (1997). Diccionario de actrices del cine argentino 1933-1997 (1° edición). Buenos Aires Ediciones Corridor. ISBN 950-05-1077-4.
España, Claudio. «El adiós a Aída Olivier». public. en La Nación del 4-8-1998. Consultado el 5 de mayo de 2012.


== Արտաքին հղումներ ==
Աիդա Օլիվիերի մասին imdb.com կայքում(չաշխատող հղում)
Աիդա Օլիվիերի մասին cinenacional.com կայքում
Երևանյան թմբուկներ

Երևանյան թմբուկներ, երաժշտական խումբ, որը հիմնված է Երևանում։ Խմբի հիմնադիրն ու ներկայիս ղեկավարն է Պավել Սարգսյանը։ Խմբի ներկայիս գեղարվեստական ղեկավարն է Մելինե Պետրոսյանը։ «Երևանյան թմբուկներ»-ը հիմնվել է 2009 թվականին՝ Երևանի 2791-ամյակի տոնակատարության ժամանակ։ Խմբի հիմնադիրներն են Պավել Սարգսյանը, Գագիկ Բեգլարյանը և Ռուբեն Ջաղինյանը։ Ներկայումս խմբի կազմում ընդգրկված են Երևանի երաժշտական և պետական դպրոցներից ընտրված 2 գեղարվեստական ղեկավար և 14 թմբկահար։ Թմբկահարները 15-25 տարեկան պատանի աղջիկներ են, որոնք երաժշտական կրթություն ունեն։ Երաժիշտները խորեոգրաֆիկ և երաժշտական պատրաստություն են ստացել համաշխարհային մակարդակի մասնագետներ Ալեքսանդր Խարկովի և Սերգեյ Բրավարնյուկի կողմից։


== Մասնակցությունը միջոցառումներին ==
2009 թվականից ի վեր «Երևանյան թմբուկներ»-ը մասնակցում են Երևան քաղաքի և Հայաստանի անկախության օրվա հետ կապված գրեթե բոլոր միջոցառումներին։ Վերջին տարիներին խումբը ներկայացրել է նաև Հայաստանը Դելֆյան խաղերում, Արամ Խաչատրյանի անվան միջազգային մրցույթում, «Երիտասարդ Եվրասիա» համաժողովում և այլն։
2014 և 2017 թվականներին «Երևանյան թմբուկներ»-ը Հայաստանի Զինված ուժերի Գլխավոր շտաբի նվագախմբի հետ հանդես են եկել Մոսկվայի «Սպասսկայա աշտարակ» ռազմա-երաժշտական փառատոններում։ 2015 թվականի ապրիլի 19-ից 25-ը խումբը մասնակցել է հարվածային գործիքների միջազգային փառատոնին Կահիրեում։
Երևանի 2800-ամյակին և Հայաստանի առաջին հանրապետության 100-ամյակի շրջանակում 2018 թվականին «Երևանյան թմբուկներ»-ն կատարել են եվրոպական շրջագայություններ։ Երևանյան թմբուկները երթեր և ելույթներ են ունեցել Բրյուսելում, Փարիզում և Միլանում։
2018 թվականին «Երևանյան թմբուկներ»-ը Հունաստանում մասնակցել են Աթենքի ռազմա-երաժշտական փառատոնին։
2019 թվականին «Երևանյան թմբուկներ»-ը Հայաստանի Զինված ուժերի Գլխավոր շտաբի նվագախմբի և ՀՀ ԶՈՒ պատվո պահակային վաշտ հետ հանդես են եկել Աբու Դաբիում 2019 թվականի միջազգային պաշտպանական-ցուցահանդեսային համաժողովին։


== Տես նաև ==
ՀՀ ԶՈՒ պատվո պահակային վաշտ
Հայաստանի Զինված ուժերի Գլխավոր շտաբի նվագախումբ


== Ծանոթագրություններ ==


== Արտաքին հղումներ ==
Նվագախմբի պաշտոնական կայք
Նվագախմբի պաշտոնական էջը Ֆեյսբուքում
YEREVAN DRUMS - Drums Dialogue
Pavel Sargsyan's Youtube channel
Օբեն (Ավերոնի գավառ)

Օբեն (ֆր.՝ Aubin), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2010 թվականի դրությամբ կազմում է 4044 մարդ, բնակչության խտությունը` 148.51 մարդ/կմ²։ Բնակավայրը զբաղեցնում է 27.23 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2269 աշխատունակ (15-64 տարեկան)  բնակիչ, որոնցից ակտիվ էին 1495-ը, իսկ ոչ ակտիվները` 774։ Ակտիվության ցուցանիշը կազմում է 65,9 %։ 1495 աշխատունակ մարդկանցից աշխատել է 1307 անձ (674 տղամարդ և 633 կին)։ Գործազուրկ են եղել 188 անձ (92 տղամարդ և 96 կին)։ 774 անաշխատունակներից 189-ը եղել են աշակերտներ կամ ուսանողներ, 342-ը` թոշակառուներ, իսկ 243-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերխնեոզյորնոե

Վերխնեոզյորնոե (ռուս.՝ Верхнеозёрное), գյուղ Ռուսաստանի Օրենբուրգի մարզի Բելյաևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիդռիկու

Տիդռիկու (էստ․՝ Tidriku), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ենայի համալսարան

Ենայի համալսարան, ամբողջական անվանումը՝ Ենայի Ֆրիդրիխ Շիլլեր Համալսարան, պետական համալսարան է Գերմանիայի Թյուրինգիա մարզի Ենա քաղաքում։
Համալսարանը բացվել է 1558 թ. Ենայի ակադեմիական գիմնազիայի հիման վրա։ Ենայի համալսարանի ծաղկման առաջին շրջանը վերաբերում է 17-րդ դարի 2-րդ կեսին։ 18-րդ դարի վերջին դարձել է գերմանական բուրժուազիայի դասական փիլիսոփայության և հեղափոխական գաղափարների կենտրոն։ 1973-1974 ուսումնական տարում համալսարանում կար 15 ֆակուլտետ, ավելի քան 5 հազար ուսանող, 500 դասախոս։ Գրադարանը՝ հիմնադրված 1558 թ., ուներ ավելի քան 2 միլիոն գիրք (1975 թ.)։


== Հայտնի մարդիկ՝ կապված Ենայի համալսարանի հետ ==
Ենայի համալսարանի հետ են կապված Յո․ Գյոթեի, Յո․ Ֆիխտեի, Ֆ․ Շիլլերի, Ֆ․ Շելինգի, Գ․ Հեգելի և այլոց անունները։ 1663 թ. այստեղ սովորել է Գ․ Լայբնիցը։ 1841 թ. Ենայի համալսարանում դոկտորական դիսերտացիա է պաշապանել Կ․ Մարքսը։ Ենայի համալսարանում են սովորել հայ մշակույթի ականավոր գործիչներ Մ․ Աբեղյանը, Հ․ Գյուլիքևխյանը, Գ․ Էդիլյանը, Ա․ Հովհաննիսյանը, Հ․ Մանանդյանը և ուրիշներ։


== Ծանոթագրություններ ==
Կուռելաանե

Կուռելաանե (էստ․՝ Kurelaane), գյուղ Էստոնիայի Տարտումաա նահանգի Կոնգուտա շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիչեգոդսկի

Վիչեգոդսկի (ռուս.՝ Вычегодский), քաղաքատիպ ավան Ռուսաստանի Արխանգելսկի մարզի Կոտլասկի շրջանի կազմում։
Բնակչությունը 2010 թվականին գրանցված տվյալներով կազմում էր 12861 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալգադուի գավառ

Սալգադուի  (պորտ.՝ Microrregião do Salgado) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 238 830 մարդ 2006 թվականի տվյալով։ Զբաղեցված տարածքը 5784,561  կմ²։ Բնակչության խտությունը 41,3  մարդ/կմ²։


== Վիճակագրություն ==
Համախառն ներքին արտադրանքը կազմել է 443 186 899,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 940,76 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,704


== Գավառի կազմ ==
Գավառի կազմի մեջ են մտնում հետևյալ համայնքները.

Կոլարիս
Կուրուսա
Կանչվոր Սուրբ Աստվածածին վանք

Գանչվոր Սուրբ Աստվածածին վանք (Սուրբ Աստուածածին Գանչուոր), գտնվում է Ֆամագուստա քաղաքից հյուսիս-արևմուտք, կարմելիտների եկեղեցու դիմաց։


== Պատմություն ==
Ամրոցի դերակատարություն ունեցող վանքը կառուցվել է 1346 թվականին՝ Կիլիկիայի հայ փախստականների և գաղթականների կողմից։ Այն կառուցված է հայկական ճարտարապետության ոճով՝ հունակիպրական տարրերով։ Վանքը Կիպրոս կղզու հոգևոր-մշակութային կարևոր կենտրոններից է եղել, որտեղ ապրել ու ստեղծագործել է Ներսես Լամբրոնացին։ Գանչվորը կառուցել են տիպիկ հայկական ոճին հավելելով հունակիպրոսական ճարտարապետության փոքրաթիվ տարրեր։ 1571 թվականից վանքը դադարել է իր գործունեությունը։ 1907 թվականին հնէաբանական դեպարտամենտը վերանորոգել է այն, 1936 թվականին այն վերադարձվել է Հայ Առաքելական եկեղեցուն։ 1945 թվականին վանքը կրկնակի օծվել է արքեպիսկոպոս Գևորգ Չեբեյանի կողմից։ 1957 թվականին այն այրվել է թուրք կիպրոսցիների կողմից։ 1963-1964 թթ. վանքը և դրա մերձակա տարածքն անցնում է ծայրահեղական թուրք կիպրացիների ձեռքը, 1974 թվականի օգոստոսին՝ թուրք զինվորականների։ Վանքի մուտքը փակվում է և այնտեղ տեղակայվում է զինվորական բազա։ 2003 թվականին արգելքը մասնավորապես վերացվել է, իսկ 2005 թվականից ի վեր զբոսաշրջիկներին նորից թույլ են տալիս այցելել վանք։


== Ծանոթագրություններ ==


== Արտաքին հղումներ ==
The Armenians of Cyprus (booklet)
The Armenians of Cyprus
Գյուլթափա (Կարաքիլիսայի գավառ)

Անվան այլ կիրառումների համար տե՛ս՝ Գյուլթափա (այլ կիրառումներ)Գյուլթափա, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Կարաքիլիսա քաղաքից 23 կմ հարավ։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (131801-131900)

Աստերոիդների ցանկ (131701-131800)  • Աստերոիդների ցանկ  • Աստերոիդների ցանկ (131901-132000)
 Աստերոիդների ցանկ (131701-131800)  • Աստերոիդների ցանկ  • Աստերոիդների ցանկ (131901-132000)
Յաղուն

Յաղուն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վոլժսկի շրջան

Անվան այլ կիրառումների համար տե՛ս՝ Վոլժսկի շրջան (այլ կիրառումներ)Վոլժսկի շրջան (ռուս.՝ Волжский район, մարիներեն՝ Юлсер кундем), մունիցիպալ շրջան Ռուսաստանի Դաշնության Մարի Էլ հանրապետությունում։
Ստեղծվել է 1939 թվականին։ Վարչական կենտրոնը՝ Վոլժսկ։


== Աշխարհագրություն ==
Շրջանի տարածքի մակերեսը կազմում է 913,86 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23600 մարդ։ Բնակչության խտությունը կազմում էր 25,82 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Այվազովսկու փողոց (այլ կիրառումներ)

Այվազովսկու փողոց հասկացությունը կարող է վերաբերել.

Այվազովսկու փողոց (Մոսկվա)
Այվազովսկու փողոց (Կրասնի Սուլին)
Կիետի (գավառ)

Անվան այլ կիրառումների համար տե՛ս՝ Կիետի (այլ կիրառումներ)Կիետի, իտալերեն՝  Provincia di Chieti , գավառ Իտալիայի Աբրուցո մարզում։ Մայրաքաղաքը Կիետին է։ Տարածքը կազմում է 2,588 կմ2, բնակչությունը ՝ մոտ 400000 մարդ (2012 թ.)։ Գավառն ունի 104 կոմունա։


== Տես նաև ==
Կիետի գավառի կոմունաները


== Արտաքին հղումներ ==
Կիետի գավառի պաշտոնական կայքը
Lidar

Lidar (Light Detection and Ranging), տարածության մեջ մարմնի դիրքը և հեռավորությունը որոշելու միջոց։ Այն սենսոր է, որն աշխատում է լազերների միջոցով՝ հաշվելով թե քանի վարկյան է պահանջվում լազերից հասնել ինչ-որ մարմնի և հետ վերադառնալ։ LIDAR-ը մեծ դեր ունի ռոբոտների և ինքնավար մեքենաների շարժման մեջ, ինչպես նաև օգտագործվում է եռաչափ մոդելներ և քարտեզներ կառուցելու համար։


== Աշխատանք ==
LiDAR-ի աշխատանքի հիմքում մաթեմատիկական բանաձևերն են, որոնց շնորհիվ սարքը կարողանում է արագ կատարել իր առջև դրված խնդիրը։ Հաշվելու համար տարածության հեռավորությունը այն լազերային լույս է ուղարկում երկրի մակերևույթի վրա գտնվող օբյեկտի վրա և հաշվարկում LiDAR աղբյուրին վերադառնալու համար անհրաժեշտ ժամանակը։ Հաշվի առնելով լույսի արագությունը (վարկյանում մոտավորապես 186.000 մղոն), սարքի միջոցով ճշգրիտ հեռավորություն չափելու գործընթացը անհավանական արագ է։ Բանաձևը որը համակարգն օգտագործում է՝ օբյեկտի ճշգրիտ հեռավորությանը հասնելու համար, հետևյալն է.
d=(c*t)/2
Որտեղ d-ն օբյեկտի հեռավորությունն է, c-ն լույսի արագությունը, իսկ t-ն թռիչքի ժամանակը։


== Կիրառությունը ==
LiDAR-ի դերը տարբեր բնագավառներում նշանակալից է, սկսած խաղերի արդյունաբերությունից մինչև Ֆորմուլա 1-ի մրցարշավեր։ Եռաչափ մոդելների վրա հիմնված սիմուլյացիաները հաճախ օգտագործվում են թիմերին մինչև մրցարշավի սկսելը առավելություն տալու համար։ Այն հնարավորություն է տալիս մանրամասն ուսումնասիրել ճանապարհը և շրջադարձերը, որոնք էլ մրցարշավորդին տալիս են առավելություն։


=== Ընդլայնված իրականություն (AR) ===
AR-ը տեխնոլոգիա է որը թույլ է տալիս օբյեկտները վիրտուալ կերպով դիտել այնպես ինչպես դա կլիներ իրական կյանքում ` լիովին զգալով նրանց միջև տարածությունը։ LiDAR սկաները բարձրացնում է AR համակարգերում մարմինների չափերի, անկյունների և նրանց մակերևույթների հստակությունը և առաջարկում է գերճշգրիտ եռաչափ մոդելներ։


=== Ինքնավար մեքենաներ ===
Ինքնավար մեքենաների դերը մեր կյանքում զգալիորեն աճում է։ Այս տեսակի մեքենաների աշխատանքը անհնարին կլիներ առանց LiDAR- սենսորի, որն ինքնուրույն կառավարվող մեքենաների համար տեսողության դեր ունի։ Տարածության ուսումնասիրման և հեռավորության հաշվարկման շնորհիվ մեքենաները խուսափում են վթարներից ՝ չափելով իրենց և դիմացի մեքենայի մինջև եղած հեռավորությունը։ Սենսորը տեղադրվում է մեքենայի վրա և տեղեկություն է փոխանցում “Adaptive Cruise Control” -ին որն էլ որոշում է երբ գործարկել արգելակները, դանդաղեցնել կամ արագացնել մեքենայի ընթացքը։

Ներկայումս հետազոտողներն ուսումնասիրում են Դիպլերային քամին և փորձում LiDAR-ի օգնությամբ տեսնել քամու շարժումը։ Այս հետազոտությունը մեծ դեր կունենա ավիացիայի անվտանգության և մթնոլորտային տվյալների վիզուալիզացիայի մեջ։


== Աղբյուրներ ==
https://www.youtube.com/watch?v=HM23sjhtk4Q
https://www.geospatialworld.net/blogs/5-ways-lidar-is-transforming-the-world-before-our-eyes/
https://www.geospatialworld.net/blogs/what-is-lidar-technology-and-how-does-it-work/
https://geoslam.com/what-is-lidar/
https://www.neonscience.org/resources/learning-hub/tutorials/lidar-basics
Ծերունի Ավետարան (1391)


== Պատմություն ==
Ծերուն Ծաղկողի նկարազարդած Մ. 8772 ձեռագիրը՝ Ավետարան, Մատենադարանի հավաքածու է մուտք գործել 1939 թ.: Այս մատյանը գրվել է 1359 թ. Վանում, գրիչն է Արիստակեսը։ Նկարազարդվել է 1391 թ. Ծերուն Ծաղկողի կողմից։ Ավետարանի առաջին ստացողը եղել է Գրիգորը, իսկ երկրորդը՝ Սիմեոն քահանան։ Վերջինիս պատվերով էլ կատարվել են Ծերունի նկարազարդումները։
Այս Ավետարանն ունի 275 թերթ՝ թուղթ։ Չափերն են՝ 15,5×11,5: Գրված է երկսյուն, բոլորգրով, տողերի քանակը՝ 26: Զարդագրությունը կատարված է հանգուցագրով։ Ունի մագաղաթյա 2 պահպանակ «Ճառընտիր»՝ գրված ուղղագիծ երկաթագրով։ Ձեռագիրն ունի արծաթյա ականակուռ կրկնակազմ՝ զույգ խաչերով զարդարված։ Ունի հիշատակարան գրչի՝ 70ա, 270բ, ծաղկողի՝ 15բ, 271բ, հետագայի՝ 1բ, 272բ, 273ա։ Ձեռագիրն ունի 24 տերունական պատկեր, որոնք հավաքված են տեքստի սկզբում՝ «Դժոխքի ավերումը»` 2բ, «Աստվածամոր նինջը»՝ 3ա, «Աբրահամի զոհաբերությունը»՝ 3բ, «Ավետում»՝ 4ա, «Մոգերի երկրպագությունը»՝ 4բ, «Ծնունդ»՝ 5ա, «Ընծայումն տաճարին»՝ 5բ, «Մկրտություն»՝ 6ա, «Պայծառակերպություն»՝ 6բ, «Հարսանիքը Կանայում»՝ 7ա, «Պետրոսի թերահավատությունը»՝ 7բ, «Անդամալույծի բժշկումը»՝ 8ա, «Դիվահարի բժշկումը»՝ 8բ, «Նկանակի բաշխումը»՝ 9ա, «Ղազարոսի հարությունը»՝ 9բ, «Մուտք Երուսաղեմ»՝ 10ա, «Թացեալ պատառ»՝ 10բ, «Ոտնլվա»՝ 11ա, «Մատնություն»՝ 11բ, «Պիղատոսը լվանում է ձեռքերը»՝ 12ա, «Խաչելություն»՝ 12բ, «Հարություն»՝ 13ա, «Համբարձում»՝ 13բ, «Մարիամը և առաքյալները»՝ 14ա, «Չորեքկերպյան աթոռ»՝ 14բ, «Հոգեգալուստ»՝ 15ա։
Ամենայն հավանականությամբ, հետագա վերանորոգումների պատճառով Ավետարանում մանրանկարների դասավորությունը խախտվել է` «Աբրահամի զոհաբերությունը» տեսարանի փոխարեն, պատկերների շարքը սկսվում է «Դժոխքի ավերումը» և «Աստվածամոր նինջը» տեսարաններով, որոնք սովորաբար պատկերաշարի վերջում են ներկայացվում։
Ավետարանական հաջորդական նկարաշարից զատ մեր ձեռագրում հատուկ տեղ են գրավում նաև Ծերունի ինքնանկարը (թերթ 15բ), և պատվիրատու Սիմեոն քահանայի ու նրա որդու՝ Աստվածատուրի դիմանկարը (թերթ 17ա)։


== Գրականություն ==
Հակոբյան Հ., Ծաղկող Ծերուն քահանա, «Էջմիածին», Մայր Աթոռ ս. Էջմիածին, 1974, հ. 2, 28-33
Հակոբյան Հ., Վասպուրականի մանրանկարչությունը, հ. Բ, Հայկ. ՍՍՀ ԳԱ հրատարակչություն, Երևան, 1982
Ցուցակ ձեռագրաց Մաշտոցի անվան Մատենադարանի, հ. Ա, կազմեցին՝ Օ. Եգանյան, Ա. Զեյթունյան, Փ. Անթաբյան, ՀՍՍՌ ԳԱ հրատ., Երևան, 1965
Ցուցակ ձեռագրաց Մաշտոցի անվան Մատենադարանի, հ. Բ, կազմեցին՝ Օ. Եգանյան, Ա. Զեյթունյան, Փ. Անթաբյան, ՀՍՍՌ ԳԱ հրատ., Երևան, 1970
Պոդբերեզիե (գյուղ, Գորոխովի շրջան)

Պոդբերեզիե (ուկրաիներեն՝ Підбереззя), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1629 թվականին։
2001 թվականի տվյալներով Պոդբերեզիե գյուղում բնակվում էր 1 020 մարդ։ Բնակավայրը զբաղեցնում է 22,7 կմ² տարածք։ Բնակչության խտությունը կազմում էր 44,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանտորկաս

Սանտորկաս (իսպ.՝ Santorcaz) մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա դել Էնարես շրջանում։ Տարածքը կազմում է 28.14 կմ2, բնակչությունը՝ 822 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։


== Արտաքին հղումներ ==
Ayuntamiento de Santorcaz Archived 2008-04-01 at the Wayback Machine.
Castillo de Torremocha, Santorcaz Archived 2009-03-18 at the Wayback Machine.
Ամմոնիուս Սակկաս

Ամմոնիուս Սակկաս (հուն․ Ἀμμώνιος Σακκᾶς», 175, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն - ոչ վաղ քան 240 և ոչ ուշ քան 245, Ալեքսանդրիա, Հռոմեական կայսրություն), հույն փիլիսոփա Ալեքսանդրիայից, ով համարվում է Նեոպլատոնիզմի հիմնադիրներից մեկը։ Առավել հայտնի է որպես Պլուտոսի ուսուցիչ, ում ուսանել է 232 մինչև 243 թթ.։ Պլուտոսի Նեոպլատոնիզմ ուսմունքում նրա ազդեցությունն ակներև է, չնայած իր փիլիսոփայական հայացքների մասին սակավ տեղեկությունների առկայությանը։
Ամմոնիուս Սակկասի կենսագրության վերաբերյալ առկա են ոչ այնքան շատ տեղեկություններ։ Հույն նեոպլատոնիստ Հերակլեսը, նշում է, որ Ամմոնիուսի հիմնարար գաղափարախոսությունը հանգում էր նրան, որ Պլատոնը և Արիստոտելը ունեցել են միևնույն փիլիսոփայական հացաքները Նեոպլատոնիստ Նեմեսիուսը գրել է, որ Ամմոնիուսը կարծում էր, որ մարդու հոգին նյութական չէ։ Ամմոնիուս Սակկասը հանդիսացել է նաև Արիստոտելի կենսագիր, «Արիստոտելի կյանքն» աշխատությունում նոր ձևով է ներկայացրել ճշմարտության վերաբերյալ հայտնի պլուտնոյան արտահայտությունը «Սոկրատն իմ ընկերն է, սակայն ճշմարտությունն ավելի մեծ ընկեր է»


== Ծանոթագրություններ ==
Շաքի (գետ)

Անվան այլ կիրառումների համար տե՛ս՝ Շաքի (այլ կիրառումներ)Շաքի, գետ Յաղլըսյունեի, Յաղլիսյունեյ, Շաքե, Հայաստանի Սյունիքի մարզում, Որոտանի ձախ վտակը։ Սկիզբ է առնում Սյունիքի բարձրավանդակի Ծղուկ լեռնագագաթի հարավարևելյան լանջից՝ 2560 մ բարձրությունից։ Երկարությունը 17 կմ է, ջրհավաք ավազանը՝ 16,4 կմ2։ Գետահովիտը Ս-աձև է։ Սնումը հիմնականում ձնաանձրևային է (64%), վարարումը՝ ապրիլ-հունիսին։ Տարեկան միջին ծախսը 2 մ3/վ է։ Գետահովտում կան աղբյուրներ, գետի վրա՝ ջրվեժներ, որոնցից ամենաբարձրը Շաքիի ջրվեժն է (18 մ)։ Գետի վրա կառուցվել է Շաքիի ջրէկը (1936 թ.)։


== Ծանոթագրություններ ==
Սոբոլևսկի շրջան (Կամչատկայի երկրամաս)

Սոբոլևսկի շրջան (ռուս.՝ Соболевский район), մունիցիպալ շրջան Ռուսաստանի Դաշնության Կամչատկայի երկրամասում։
Ստեղծվել է 2007 թվականին։ Վարչական կենտրոնը՝ Սոբոլևո։


== Աշխարհագրություն ==
Շրջանի տարածքի մակերեսը կազմում է 21076 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 2721 մարդ։ Բնակչության խտությունը կազմում էր 0,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յախենաու

Յախենաու (գերմ.՝ Jachenau), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 873 մարդ (ըստ 2010 թվականի դեկտեմբերի 31-ի)։ Տարածքը կազմում է 128.63 կմ²։ Պաշտոնական կոդ՝ 09 1 73 131։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Զվենիգորոդկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ԶվենիգորոդկաԶվենիգորոդկա (ուկրաիներեն՝ Звенигородка), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Վոլոշչուկի։ Հիմնադրվել է 1946 թվականին։
2001 թվականի տվյալներով Զվենիգորոդկա գյուղում բնակվում էր 188 մարդ։ Բնակավայրը զբաղեցնում է 0,594 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպի (քարանձավ)

Սպի (քարանձավ) (ֆր.՝ Grotte de Spy), քարանձավ Բելգիայում, Նամյուր պրովինցիայի Ժեմեպ սյուր Սամբր համայնքի կազմի մեջ մտնող Սպի քաղաքի մերձակայքում. Այս քարանձավը դասակարգվել, բնոորոշվել է որպես Վալոնիայի գլխավոր ժառանգություն։
Սպի քարանձավը եվրոպական պալեոլիթի հետքերը պահպանած կարևորագույն վայրերից մեկն է։ Այստեղ ներկայումս նույնպես պեղումներ են կատարվում։  1886 թվականին այս քարանձավում հայտնաբերվել են գրեթե ամբողջական երկու մարդկային կմախք (կնոջ և երիտասարդ տղամարդու)՝ Սպի-1-ը և Սպի-2-ը, որոնք հետագա ուսումնասիրությունների արդյունքում տարորոշվեցին որպես նեանդերթալյան:. Նեանդերթալացիները Սպի քարանձավում ապրել են շուրջ 42 հազար տարի առաջ:. Ուսումնասիրությունների արդյունքում հնագետները եկան այն եզրահանգման, որ Սպի քարանձավի նեանդերթալացիները, որոնք ապրել են տունդրայի սառնաշունչ տափաստաններում,, իրենց  սննդի մեջ օգտագործել են մամոնտի, բրդոտ ռնգեղջյուրների և եվրոպական ոչխարների միսը, ինչպես նաև՝ ուտելի սնկեր:. Քարանձավում հայտնաբերվել են նաև մարդկային գանգեր, որոնք վկայել են, որ նեանդերթալացիներին հատուկ է եղել նաև կաննիբալիզմը (մարդակերությունը):.


== Ծանոթագրություններ ==


== Արտաքին հղումներ ==
Espace de l'Homme de Spy
Plan de l'historique des fouilles
BALaT (Belgian Art Links and Tools) - Photothèque de l'IRPA
1552

1552 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1552 թվականն է, 
XVI դարի 52-րդ տարին։


== Դեպքեր ==


== Ծնունդներ ==


== Մահեր ==
Ռեմի Վերկուտր

Ռեմի Վերկուտր (ֆր.՝ Rémy Vercoutre; հունիսի 26, 1980(1980-06-26), Grande-Synthe), ֆրանսիացի ֆուտբոլիստ։ Խաղում է ֆրանսիական «Կան» ակումբում, որպես դարպասապահ։


== Կենսագրություն ==


=== Ակումբային կարիերա ===
Ռեմի Վերկուտրը եղել է ֆրանսիական «Մոնպել» ակումբի սան։ 1998/1999 մրցաշրջանում կայացավ Ռեմիի դեբյուտը դեպի ակումբի հիմնական կազմ։ 2000/2001 մրցաշրջանում «Մոնպել» ակումբը հանդես էր գալիս Ֆրանսիայի երկրորդ լիգայում։ Ակումբի մարզչական կազմը Ռեմին շանս տրվեց դառնալու թիմի առաջին դարպասապ։ Առաջնությունում Վերկուտրը խաղաց 20 խաղ, իսկ «Մոլպելը» կարողացավ զբաղեցնել երրորդ տեղը և ստանալ իրավունք հանդես գալու Ֆրանսիայի առաջին լիգայում։
2002 թվականին Ռեմին տեղափոխվեց Լիոնի «Օլիմպիկ» ակումբ, որտեղ դարձավ ակումբի երկրորդ դարպասապահը (Գրեգորի Կուպեից հետո)։ Ռեմիի Դեբյուտը «Օլիմպիկ» ակումբ կայացել է 2002 թվականի հոկտեմբերի 20-ին, «Այաչո» ակումբի դեմ խաղում, որտեղ Վերկուտրը անցկացրեց ամբողջ խաղը, իսկ թիմը կարողացավ հաղթել 1:0 հաշվով։ 4 ամիս անց՝ 2003 թվականի փետրվարի 22-ին, տեղի ունեցավ Ռեմիի երկրորդ խաղը։ «Մոնպելի» մրցակիցը ֆրանսիական «Ռենա» ակումբն էր։ Խաղը ավարտվեց 4:1 հաշվով հօգուտ տան տերերի՝ Մոնպելցիների։
Չնայած այն բանին, որ Ռեմին 2002/2003 մրցաշրջանում անցկացրել էր ընդամենը 2 խաղ, դա չխանգարեց նրան դառնալու Ֆրանսիայի չեմպիոն։
2003/2004 մրցաշրջանում Վերկուտրը կրկին անցկացրեց 2 խաղ, և կարողացավ նվաճել Ֆրանսիայի չեմպիոնի երկրորդ տիտղոսը։ 2004 թվականի մարտի 9-ին Ռեմին դեբյուտեց Չեմպիոննների լիգա, 17-րդ րոպեին փոխարինման դուրս գալով ակումբի առաջին դարպասապահի՝ Գրեգրի Կուպեի փոխարեն։ Մրցակիցը իսպանական «Ռեալ Սոսեյդատն» էր։ Խաղն ավարտվեց տան տերերի օգտին՝ 1:0 հաշվով։ 78-րդ րոպեին Ժունիոն դարձավ հանդիպման միակ գոլի հեղինակ։
2003/2004 մրցաշրջանի ավարտին Ռեմին վարձակալվեց «Ստրասբուրգ» ակումբի կողմից։ Դեբյուտային խաղը տեղի ունեցավ 2004 թվականի օգոստոսի 7-ին, «Բաստին » ակումբի դեմ խաղում, որտեղ Ստրասբուրգցիները կարողացան հաղթել 2:1 հաշվով։ Ֆրանսիայի առաջնությունում Ռեմին կարողացավ անցկացնել 5 խաղ, դառնալ Լիգայի գավաթի հաղթող։ Վարձակալությունը ավարտվեց, և Ռեմին ստիպված եղավ վերադառնալ իր հին ակումբ՝ «Օլիմպիկ», և նորից նստեց պահեստայիններին նստարանին։ Չնայած այն բանի, որ Ռեմին ակումբի երկրորդ դարպասապահն էր, կարողացել էր արժանանալ Ֆրանսիայի եռակի չեմպիոնի կոչմանը (2006-2008), 2006 թվականի սուպերգավաթի և 2008 թվականի Ֆրանսիայի գավաթի տիտղոսներին։
2012 թվականի ամռանը, երբ Ուգո Լյորիս տեղափոխվեց ագնլիական «Տոտնեհեմ», Ռեմին դարձավ ակումբի առաջին դարպասապահը։ Դարպասապահը իր կարիերայի կեսից ավելին անցկացրել էր պահեստայիններին նստարանին՝ փոխարինելով Լյորիսին և Կուպեին։ Ռեմին իր մեծ ձեռքբերումներից է համարում հենց դա՝ ակումբում համար առաջին դարպասապահ դառնալը։ Սակայն, 2013 թվականի ամռանը, Ռեմին ստացավ ծանր վնասվածք, և ստիպված եղավ բաց թողնել ակումբի մի շարք հանդիպումներ։ Նրա բուժումը տևեց կես տարի։
2014 թվականի ամռանը, Վերկուտրը «Կանոմ» ակումբի հետ ստորագրեց երկամյա պայմանագիր։ Նոր թիմում դարպասապահը ստացավ իր կայուն տեղը հիմնական կազմում, մասնակցելով ակումբի բոլոր խաղերում, խաղի սկզբից մինչև վերջ։


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը «Օլիմպիկ» ակումբի պաշտոնական կայքում
Ֆուտբոլիստի վիճակագրությունը «Fussballdaten.de» կայքում
Ֆուտբոլիստի պրոֆիլը և վիճակագրությունը «Lequipe.fr» կայքում
Գուարո

Գուարո (իսպ.՝ Guaro), մունիցիպալիտետ Իսպանիաում, գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա դե լաս Նիվես շրջանում։ Տարածքը կազմում է 22 կմ2։ Բնակչությունը՝ 2285 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 40կմ։


== Արտաքին հղումներ ==
Պաշտոնական կայք
Կաչաղակ (նկար, Մոնե)

Կաչաղակ (ֆր.՝ La Pie), ֆրանսիացի նկարիչ Կլոդ Մոնեի (Claude Monet, 1840-1926) աշխատանքը, որ կատարվել է 1868-1869 թվականներին։ Նկարի չափերն են՝ 89×130 սմ, շրջանակով 120,5×164սմ։
XIX դարի վերջի 60-ական թվականներին Մանեին համակեց պատկերել և փոխանցել հանդիսատեսին զգացմունքներն ու տպավորություններն, որ արթնացել էին նրա հոգում բնության շրջապատում գտնվելիս։ Ոգեշնչվելով Պիսսարոյի ինչպես նաև Ռենուարի և Սիսլեի ստեղծագործություններից, նա ընկղմվեց ձյունե բնապատկերի պատկերման բարդության մեջ։ Դրանից ոչ շատ առաջ հանդիսատեսին էր ներկայացվել և հավանության արժանացել ձմեռային բնապատկերը, որ կատարվել էր նկարիչներ՝ Գյուստավ Կուրբեի կողմից, որտեղ ներկայացվում էր ձմեռային անտառի և որսի տեսարան։ Կարծես նվազեցնելով ոգևորությունը որ արտահայտվում էր Կուրբեի աշխատանքում, Մոնեն նախընտրել է պատկերել նկարում կաչաղակը նստած դարպասի վրա, որպես փխրուն, միայնակ նոտայի, ինչոր մեկի կողմից պատահաբար նետված նոտաների հնգագծի վրա։ Նկարում պատկերը ողողված է լույսով և ձյունով, որոնք մեզ են փոխանցում խուսափող և կիսաթափանցիկ նյութի զգացողություն։
Նկարիչը ստեղծել է իմպրեսիոնիզմին հատուկ բնանկար, որն իր անվանումն է ստացել հինգ տարի անց, առաջին պաշտոնական ցուցադրությանը։ Այդ գյուղական բնապատկերում Էտրետից քիչ հեռու, որ նկարվել է Մոնեի կողմից կարծես մեկ շնչով, օգտագործվել են հազվադեպ և այն ժամանակ ոչ այնքան վառ, դրա հետ մեկտեղ փայլուն անցումներ, որ ստեղծում են ձմեռային արևոտ օրվա անկրկնելի լուսավորում։
Այս նկարի հանդիսատեսի վրա թողած տպավորությունը, արտահայտել է հայտնի քննադատ Ֆելիքս Ֆենեոն, գրելով, որ հանդիսատեսը սովորած հրեշավոր պատկերային խոռնուրդին, պաշտոնական գեղանկարչության սեղաններից և ակադեմիական պատկերացումներից, հիացել էր այդ թեթև նկարով։
Մոնեի եղանակային նորույթը և համարձակությունը, ընկղմում է մեզ մեր հույզերի և զգացմունքների աշխարհ, ինչը ակներև տարանջատում է այդ նկարը ակադեմիական այդ ժամանակաշրջանին պատկանող ձմեռային պատկերներից։ Այդ իրավիճակն բացատրվում է նրանով, որ նկարը մերժվել է Փարիզյան սալոնի կողմից 1869 թվականին։


== Արտաքին հղումներ ==
The Magpie, 1868—1869, Claude Monet, Google Art Project, www.googleartproject.com
Օզոն

Օզոն կամ եռթթվածին (հին հունարեն՝ ὄζω - հոտ) (O3) թթվածնի երեք ատոմներից բաղկացած եռատոմ մոլեկուլ է։ Սովորական ջերմաստիճանում կապույտ գազ է։ Թթվածնի ալոտրոպ ձևափոխություն է և ավելի անկայուն է, քան թթվածնի մոլեկուլը (երկատոմ թթվածինը O2)։
Էլեկտրական մեքենաների մոտ օդի կայծեր բաց թողնելու ժամանակ զգացվում է յուրահատուկ հոտ։ Այդպիսի հոտ է զգացվում նաև ամպրոպային էլեկտրական պարպումների ժամանակ։ Այդ հոտը պատկանում է օզոն գազին, որ հունարենից թարգմանաբար կնշանակի հոտ ունեցող։
Օզոնը ներկա է ցածր խտությամբ մթնոլորտի բոլոր շերտերում։ Երկրի մակերևույթի օզոնը օդի աղտոտիչ է և վնասում է կենդանիների շնչառական համակարգին։
Երկրի մակերևույթից 20-30 կմ բարձրության վրա գտնվող 8 մլ/մ3 խտության օզոնի շերտը կլանում է Արեգակի արձակած վնասակար ուլտրամանուշակագույն ճառագայթները։


== Ֆիզիկական հատկություններ ==
Սովորական պայմաններում օզոնը կապտավուն, յուրահատուկ հոտով, ջրում վատ լուծվող գազ է։ 0 °С-ում լուծվողականությունը 0,494 լ/կգ է՝ թթվածնից տասն անգամ բարձր։ Մոլեկուլն ունի անկյունային կառուցվածք, ΔOOO=116,5°։ Հեղուկ օզոնը մուգ մանուշակագույն է, -183 °C-ի դեպքում ունի 1,71 գ/դմ3 խտություն։ Եռման ջերմաստիճանը՝ tեռ=-112°С։ 
Երկրի մակերևույթի 20-25 կմ բարձրության վրա օզոն նոսր լայն շերտ կա, որը սեղմելիս 2-3 մմ է ընդամենը, որը կլանում է արևի ուլտրամանուշակագույն ճառագայթները
Հոտը սուր է, յուրահատուկ «մետաղական» (Դմիտրի Մենդելեևի բնորոշմամբ՝ խեցգետնի), մեծ խտացումների դեպքում նման է քլորի հոտի։ Հոտն զգացվում է նույնիսկ 1։100 000 նոսրացնելու դեպքում։

Մոլեկուլային զանգվածը՝ 48 զ.ա.մ.
Գազի խտությունը՝ 2.1445 գ/դմ3


== Քիմիական հատկություններ ==
Օզոնն իր հատկություններով խիստ տարբերվում է թթվածնից․ նա թթվածնից շատ ավելի արագ քայքայում է ռետինը, ախտահանում է ջուրը, ճերմակացնում է ճարպերը, յուղերն ու թուղթը։ 
Օզոնի մոլեկուլներից պոկվող թթվածնի ատոմները քիմիապես շատ ավելի ակտիվ են, քան թթվածնի մոլեկուլները։ Դրա համար էլ հենց օզոնը հայտաբերում է ավելի ուժեղ օքսիդիչ հատկություններ, քան թթվածինը։
2KJ+O3+H2O=J2+O2+2KOH
3PbS+4O3=3PbSO43H2S+4O3=3H2SO42Ag+O3=Ag2O+O2


== Պատմություն ==
Բոլոր քիմիական տարրերի ալոտրոպներից օզոնն առաջինն էր, որ 1840 թ. Քրիստիան Ֆրիդրիխ Շյոնբայնի կողմից առաջարկվեց որպես առանձին քիմիական նյութ։ Հետագայում նա այդ նյութի անունը դրեց ըստ հունական ὄζειν, «հոտ արձակել» բայի՝ ամպրոպից հետո արձակվող յուրահատուկ հոտի համար։


== Ստացում ==
Լաբորատորիայում օզոնը ստացվում է օզոնատորում, որտեղ թթվածինը ենթարկվում է առկայծող էլեկտրական պարպման։

3 O2 = 2 O3Օզոնը շատ անկայուն նյութ է։ Ժամանակի ընթացքում նա փոխարկվում է սովորական թթվածնի՝

2 O3 = 3 O2Օզոնի փոխարկումը թթվածնի միանգամից չի լինում։ Սկզբում օզոնի մոլեկուլից պոկվում է թթվածնի մեկ ատոմ՝

O3 = O2 + OԱյնուհետև առաջացած թթվածնի ատոմները զույգական միանում են և կազմում մոլեկուլներ՝

2 O = O23BaO2+3H2SO4խիտ=3BaSO4+O3+3H2O դառնում ամիրանիում


== Տես նաև ==
Թթվածին


== Աղբյուրներ ==
Յու․ Վ․ Խոդակով, Լ․ Ա․ Ցվետկով և ուրիշներ։ «Քիմիա», Երևան, 1961։


== Ծանոթագրություններ ==
Լիպարիտ Եղիազարյան

Լիպարիտ Արշակի Եղիազարյան (1937, Երևան, Հայկական ԽՍՀ, ԽՍՀՄ), հայ նկարիչ գորգի գծով։


== Կենսագրություն ==
1957-1960 թվականներին սովորել է Սանկտ Պետերբուրգի Վերա Մուխինայի անվան բարձրագույն Գեղարվեստա-արդյունաբերական ուսումնարանում։ 1966 թվականին ավարտել է Երևանի գեղարվեստա-թատերական ինստիտուտը։ 1961 թվականից մասնակցում է ցուցահանդեսների։


== Ստեղծագործություններ ==
«Միասնական զորաշարքում»
«Ճարտարապետների տանը»


== Ծանոթագրություններ ==
Վյազեմսկի (գյուղ, Վյազեմսկի շրջան)

Վյազեմսկի (ռուս.՝ Вяземский), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլեմ

Վիլեմ (նիդերլանդերեն` Willem)` գերմանական Վիլհելմ անվան նիդերլանդական տարբերակն է։


== Կրողները ==
Վիլեմ Բարենց (Willem Barentsz, 1550-97 թթ.)` հոլանդացի ծովագնաց և բնախույզ
Վիլեմ-Ալեքսանդր (Willem-Alexander, *1967 թ.)` 2013 թ.-ից Նիդերլանդների թագավոր